Source: https://www.szcoportal.sk/33/priklad-k-odpisu-pohladavok-podla-19-ods-2-pism-h-a-r-zakona-o-dani-z-prijmov-uniqueidmRRWSbk196FPkyDafLfWAE1d2WUUfDAbb0XGSCucbYGMZK7GXA6AGQ/?uri_view_type=4
Timestamp: 2019-04-21 22:53:01+00:00

Document:
Príklad k odpisu pohľadávok podľa § 19 ods. 2 písm. h) a r) zákona o dani z príjmov | SZČO online
Príklad k odpisu pohľadávok podľa § 19 ods. 2 písm. h) a r) zákona o dani z príjmov
1.5.11.10 Príklad k odpisu pohľadávok podľa § 19 ods. 2 písm. h) a r) zákona o dani z príjmov
§ 19 ods. 2 písm. h) ZDP
Od 1.1.2015 podľa § 19 ods.2 písm. h) body 1 až 6 ZDP odpis pohľadávky u daňovníkov účtujúcich v sústave podvojného účtovníctva alebo u daňovníka, ktorý účtoval v sústave podvojného účtovníctva a zmenil spôsob účtovania na účtovanie v sústave jednoduchého účtovníctva pri pohľadávkach už zahrnutých do príjmov v predchádzajúcich zdaňovacích obdobiach, v ktorých účtoval v sústave podvojného účtovníctva je daňovým výdavkom výdavok do výšky
odpisu menovitej hodnoty pohľadávky, ktorá bola zahrnutá do zdaniteľných príjmov alebo jej neuhradenej časti vrátane príslušenstva, ak bolo zahrnuté do základu dane,
odpisu postupníkom uhradenej obstarávacej ceny pohľadávky nadobudnutej postúpením
u daňovníkov, ktorými sú banky a pobočky zahraničných bánk, Exportno-importná banka Slovenska a u daňovníka, ktorý vykonáva obchodnú činnosť spočívajúcu v poskytovaní spotrebiteľských úverov podľa osobitného predpisu, pohľadávky charakteru istiny z nesplatenej pôžičky (od 1.1.2016 z “istiny z nesplateného úveru “),
odpis pohľadávky voči osobám v rezolučnom konaní, ak o odpise záväzku rozhodla Rada pre riešenie krízových situácií podľa §39 až §46 zákona o riešení krízových situácií na finančnom trhu.
Účtovný odpis pohľadávky (na ťarchu účtu 546 - Odpis pohľadávky) sa stáva daňovým výdavkom až po splnení podmienok uvedených v príslušných ustanoveniach § 19 ods.2 písm. h) body 1 až 6 ZDP.
Do 31.12.2014 bol daňovým výdavkom odpis pohľadávky v menovitej hodnote bez podmienky zahrnutia do zdaniteľných príjmov a odpis pohľadávky v obstarávacej cene bez podmienky uhradenia obstarávacej ceny pohľadávky nadobudnutej postúpením postupníkom (§ 19 ods.2 písm. h) body 1 až 5 ZDP v znení účinnom do 31.12.2014).
Odpis pohľadávky voči dlžníkom, u ktorých súd zamietol návrh na vyhlásenie konkurzu pre nedostatok majetku alebo zastavil konkurzné konanie pre nedostatok majetku, alebo zrušil konkurz z dôvodu, že majetok dlžníka nepostačuje na úhradu výdavkov a odmenu správcu konkurznej podstaty, alebo zrušil konkurz z dôvodu, že majetok úpadcu nepostačuje ani na úhradu pohľadávok proti podstate alebo od 1.1.2018 ak dôjde k zrušeniu konkurzu podľa osobitného predpisu (podľa §167v zákona o konkurze a vyrovnaní) a to aj u daňovníka, ktorý neprihlásil pohľadávku, ale sa preukáže uznesením súdu o zrušení konkurzu z dôvodu, že majetok dlžníka nepostačuje na úhradu výdavkov a odmenu správcu konkurznej podstaty, alebo uznesením súdu, že majetok úpadcu nepostačuje ani na úhradu pohľadávok proti podstate alebo od 1.1.2018 oznámením v Obchodnom vestníku, že konkurzná podstata nepokryje náklady konkurzu je daňovým výdavkom v nadväznosti na § 19 ods. 2 písm. h/ bod 1 zákona o dani z príjmov.
§ 19 ods. 2 písm. r) ZDP
Odpis nepremlčanej pohľadávky v menovitej hodnote bez príslušenstva alebo jej neuhradenej časti je daňovým výdavkom u daňovníkov účtujúcich v sústave podvojného účtovníctva podľa § 19 ods.2 písm. r) ZDP, ak sú splnené súčasne tieto podmienky:
dátum vzniku pohľadávky od 1.1.2004,
uplynutie zákonom stanovenej lehoty splatnosti pohľadávky (nad 360 dní, nad 720 dní, nad 1 080 dní),
pohľadávka musí byť zahrnutá do zdaniteľných príjmov,
na pohľadávku je možné tvoriť OP, ktorá je súčasne uznaná za daňový výdavok,
pohľadávka musí byť riziková,
pohľadávka musí byť nepremlčaná ocenená v menovitej hodnote bez príslušenstva,
odpis pohľadávky sa nevzťahuje na pohľadávky nadobudnuté postúpením a na pohľadávky, ktoré možno vzájomne započítať so splatnými záväzkami.
Podľa § 19 ods. 2 písm. r) ZDP účinného od 1.1.2016 je daňovým výdavkom odpis príslušenstva pohľadávky do výšky opravnej položky, ktorá by bola uznaná za daňový výdavok podľa § 20 ods.22 ZDP. Opravná položka k príslušenstvu pohľadávky, ktoré bolo zahrnuté do zdaniteľných príjmov je daňovým výdavkom do výšky 100 % hodnoty príslušenstva, alebo jeho neuhradenej časti, ak od splatnosti pohľadávky, ku ktorej sa príslušenstvo viaže, uplynula doba dlhšia ako 1 080 dní. Ustanovenie sa použije po prvýkrát pri podaní DP po 31.decembri 2015. Od 1.1.2018 na základe zmeny v § 20 ods.22 ZDP daňovník môže zahrnúť OP k príslušenstvu pohľadávky do daňových výdavkov na základe 2 alternatív:
ak od splatnosti pohľadávky uplynula doba dlhšia ako 1080 dní,
ak od splatnosti príslušenstva uplynula doba dlhšia ako 1080 dní.
V súvislosti s odpisom pohľadávok, vznikli spoločnosti tieto prípady:
Spoločnosť eviduje pohľadávku v menovitej hodnote za poskytnutú službu vo výške 3 762 € splatnú 1. 3. 2016, ktorá je riziková, dlžník nekomunikuje, neodpovedá na výzvy veriteľa. Odpis pohľadávky spĺňa podmienky na uznanie v účtovníctve vytvorenej opravnej položky (OP) do daňových výdavkov vo výške 50 %, pretože pohľadávka je k 31.12.2018 viac ako 720 dní po splatnosti a menej ako 1 080 dní po splatnosti. Na pohľadávku možno tvoriť buď daňovo uznanú OP vo výške 50 % , alebo sa daňovník môže rozhodnúť, že upustí od vymáhania pohľadávky a celú menovitú hodnotu pohľadávky v účtovníctve odpíše na ťarchu účtu 546- Odpis pohľadávky. Spoločnosť sa rozhodla pohľadávku odpísať. V takom prípade do daňových výdavkov zahrnie účtovný odpis pohľadávky vo výške 50 % (1 881 €). Zvyšná časť odpísanej pohľadávky vo výške 1 881 € (50 %) zvyšuje výsledok hospodárenia na r. 16 tabuľky A, resp. r. 130 tlačiva daňového priznania k dani z príjmov právnickej osoby. V roku 2019 si daňovník nebude môcť túto zvyšnú časť pohľadávky vo výške 50 % uplatniť do daňových výdavkov, pretože pohľadávka bola v účtovníctve v plnej výške odpísaná (vyradená z majetku) už v r. 2018.
Spoločnosť eviduje pohľadávku nadobudnutú kúpou v obstarávacej cene 3 000 € dňa 15.11. 2014. Nakoľko neprichádza k odpisu z niektorého zo zákonných dôvodov uvedených v § 19 ods. 2 písm. h) ZDP, odpis pohľadávok podľa § 19 ods. 2 písm. r) ZDP sa nevzťahuje na pohľadávky nadobudnuté postúpením a na pohľadávky, ktoré možno započítať so splatnými záväzkami. Preto je suma odpisu vo výške 3 000 € zaúčtovaná na ú. 546 položkou zvyšujúcou výsledok hospodárenia v podanom daňovom priznaní na r. 16 tabuľky A, resp. r. 130.
Na dlžníka spoločnosti bol vyhlásený konkurz ešte v r. 2017. Spoločnosť pohľadávku riadne prihlásila do konkurzu, ale dňa 16.5.2018 nadobudlo právoplatnosť rozhodnutie súdu, že konkurz sa…

References: § 19
 § 19
 § 19

§ 19
 § 19
 §39
 §46
 § 19
 súd 
 §167
 § 19

§ 19
 § 19
 § 19
 § 20
 § 20
 § 19
 § 19